ดัชนีคอมโพสิตปิดร่วง 1.28% ต่ำสุดรอบ 7 เดือนหลังวิตกตลาดหุ้นจีนทรุด
ดัชนีคอมโพสิตตลาดหุ้นเกาหลีใต้ (KOSPI) ปรับตัวลง 24.83 จุด ปิดที่ 1,914.55 จุด ซึ่งเป็นระดับปิดต่ำสุดในรอบ 7 เดือน 
20 ส.ค. 2558

ผู้สื่อข่าวรายงานว่า ตลาดหุ้นเกาหลีใต้ร่วง 1.28% เนื่องจากนักทุนต่างชาติเทขายหุ้น จากความกังวลเกี่ยวกับสถานการณ์ของตลาดหุ้นจีน ขณะที่เงินวอนแข็งค่าเล็กน้อยเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ปรับตัวลง 24.83 จุด ปิดที่ 1,914.55 จุด ซึ่งเป็นระดับปิดต่ำสุดในรอบ 7 เดือน โดยมีปริมาณการซื้อขายปานกลาง 388.3 ล้านหุ้น มูลค่า 5.06 ล้านล้านวอน (4.27 พันล้านดอลลาร์) โดยมีหุ้นลบมากกว่าหุ้นบวกในสัดส่วน 598 ต่อ 223